nibzard/narodne-novine-full-text-markdown huggingface dataset:
## Odluka o davanju ovlasti tvrtki "Rakinić trade" d.o.o., Vukovar za obavljanje poslova razminiranj

### NN 107/1997 (14.10.1997.), Odluka o davanju ovlasti tvrtki "Rakinić trade" d.o.o., Vukovar za obavljanje poslova razminiranj

# **VLADA REPUBLIKE HRVATSKE**

Na temelju članka 7. stavka 1. Zakona o razminiranju ("Narodne novine",
broj 12/96) i članka 23. stavka 3. Zakona o Vladi Republike Hrvatske ("Narodne
novine" br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 9. listopada 1997. godine, donijela

## **ODLUKU**

### **O DAVANJU OVLASTI TVRTKI "RAKINIĆ TRADE" D.O.O., VUKOVAR, ZA OBAVLJANJE POSLOVA RAZMINIRANJA**

I.

Tvrtka "Rakinić trade" d.o.o., Vukovar, ovlašćuje se za obavljanje poslova
razminiranja područja u Republici Hrvatskoj.

II.

"Rakinić trade" d.o.o., Vukovar, može početi obavljati poslove razminiranja
nakon što:

- Vlada Republike Hrvatske dade suglasnost na odredbe Pravilnika o unutarnjem
redu i sistematizaciji radnih mjesta zaposlenika za obavljanje poslova
razminiranja s propisanom stručnom spremom i opisom poslova za svako radno
mjesto razminiranja;

- Ministarstvo unutarnjih poslova utvrdi da je osiguran poslovni prostor
uređen sukladno propisima o posebnim prostornim i tehničkim uvjetima za
smještaj minsko-eksplozivnih naprava i sredstava, te zaštitu od požara,
krađe i drugih nezgoda ili zlouporaba;

- Ministarstvo unutarnjih poslova utvrdi da je sklopljeno s osiguravajućim
društvom skupno životno osiguranje za zaposlenike koji obavljaju poslove
razminiranja.

"Rakinić trade" d.o.o., Vukovar, može poslove razminiranja obavljati
samo od strane svojih zaposlenika na određeno ili neodređeno vrijeme (pirotehničara),
kojima je ovlast za obavljanje razminiranja dalo Ministarstvo unutarnjih
poslova.

III.

Ova Odluka objavit će se u "Narodnim novinama."

Klasa: 213-04/97-01/01
Urbroj: 5030107-97-32
Zagreb, 9. listopada 1997.

Predsjednik **mr. Zlatko Mateša,** v. r.

Odluka, NN 107/1997-1652
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Republike Italije - regija Umbria,

### NN 107/1997 (14.10.1997.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Republike Italije - regija Umbria,

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ REPUBLIKE ITALIJE - REGIJA UMBRIA, CAMPANIA, TRENTINO-ALTO ADIGE I SARDEGENA**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Republike Italije - regija Umbria, Campania, Trentino-Alto
Adige i Sardegena.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Republike Italije
- regija Umbria, Campania, Trentino-Alto Adige i Sardegena.

Zabrana iz točke I. ove naredbe ne odnosi se na proizvode domaćih i
divljih svinja namijenjene ljudskoj prehrani koji su prije ili tijekom
proizvodnje podvrgnuti toplinskoj obradi s postizanjem temperature u središtu
proizvoda od najmanje 700 C ili su podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više.

II.

Danom stupanja na snagu ove naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz određenih regija Republike Italije ("Narodne novine" br. 28/97).

III.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove naredbe stavljaju se izvan snage.

IV.

Ova naredba stupa na snagu danom donošenja.

Klasa: 322-01/97-01/724
Urbroj: 525-01-97-1
Zagreb, 7. listopada 1997.

Ministar
poljoprivrede i šumarstva **mr. Zlatko Dominiković,** v. r.

Naredba, NN 107/1997-1653
## Pravilnik o službenoj odjeći javnih bilježnika, prisjednika, vježbenika i drugih zaposlenika u javnobilježničkom uredu i Hrvatskoj javnobilježničkoj komori

### NN 107/1997 (14.10.1997.), Pravilnik o službenoj odjeći javnih bilježnika, prisjednika, vježbenika i drugih zaposlenika u javnobilježničkom uredu i Hrvatskoj javnobilježničkoj komori

# **HRVATSKA JAVNOBILJEŽNIČKA KOMORA**

Temeljem članka 133. stavka 1. točka 1., a u svezi članka 134. stavka
1. točka 3. Zakona o javnom bilježništvu i članka 11. stavak 2. Statuta
Hrvatske javnobilježničke komore Upravni odbor Hrvatske javnobilježničke
komore na XII sjednici održanoj dana 20. 9. 1997. donio je

## **PRAVILNIK**

### **O SLUŽBENOJ ODJEĆI JAVNIH BILJEŽNIKA, PRISJEDNIKA, VJEŽBENIKA I DRUGIH ZAPOSLENIKA U JAVNOBILJEŽNIČKOM UREDU I HRVATSKOJ JAVNOBILJEŽNIČKOJ KOMORI**

Članak 1.

Ovim Pravilnikom utvrđuju se mjerila i kriteriji o pravima javnih bilježnika,
prisjednika, vježbenika i drugih zaposlenika u javnobilježničkim uredima
i Hrvatskoj javnobilježničkoj komori na službenu odgovarajuću odjeću.

Članak 2.

Sve osobe navedene u članku 1. ovog Pravilnika imaju pravo na naknadu
odnosno kupnju odjeće za službene potrebe ureda i to 2 puta godišnje (proljeće,
ljeto - jesen, zima).

Članak 3.

Pod službenom odjećom zaposlenika u javnobilježničkom uredu i Hrvatskoj
javnobilježničkoj komori smatra se:

1. kostim odnosno odijelo - 2 kompleta godišnje

2. bluza odnosno košulja - 4 komada godišnje

3. cipele - 2 para godišnje

4. poslovna torba svake dvije godine jedna

5. odjeća za vanjsko uredovanje u zimskim uvjetima - svake dvije godine
1 komplet

6. kišobran ili kabanica - 1 svake dvije godine

Pravo iz točke 5. stavka 1 imaju javni bilježnik i drugi zaposlenici
u javnobilježničkom uredu kojima to odobri javni bilježnik.

Članak 4.

Službenu odjeću nabavlja svaki zaposlenik samostalno uz prethodni dogovor
sa javnim bilježnikom odnosno predsjednikom komore pazeći da cijena ne
prelazi prosječnu tržišnu standardnu cijenu pojedine stvari.

Službena odjeća i obuća nabavljaju se temeljem izdane narudžbenice od
javnog bilježnika, odnosno potpisane od predsjednika Komore.

Trošak za nabavu službene odjeće, obuće i poslovne torbe za javnog bilježnika,
prisjednika, vježbenika i druge zaposlenike u javnobilježničkom uredu pada
na trošak javnobilježničkog ureda, a za zaposlenike u Hrvatskoj javnobilježničkoj
komori na teret Komore.

Članak 5.

Izmjena i dopune Pravilnika donose se na prijedlog javnog bilježnika
ili predsjednika komore upućenom Upravnom odboru Komore.

Članak 6.

Ovaj Pravilnik stupa na snagu danom objave u "Narodnim novinama".

Predsjednik:
Hrvatske javnobilježničke komore
**Ante Ilić,** v. r.

Pravilnik, NN 107/1997-1654
## Ispravak Pravilnika o izmjenama i dopunama Pravilnika o utvrđivanju visine i načina plaćanja naknada za pokriće troškova u postupku homologacije vozila

### NN 107/1997 (14.10.1997.), Ispravak Pravilnika o izmjenama i dopunama Pravilnika o utvrđivanju visine i načina plaćanja naknada za pokriće troškova u postupku homologacije vozila

# HRVATSKA JAVNOBILJEŽNIČKA KOMORA

Nakon izvršenog uspoređivanja s izvornim tekstom utvrđena je pogreška
u Pravilniku o izmjenama i dopunama Pravilnika o utvrđivanju visine i načina
plaćanja naknada za pokriće troškova u postupku homologacije vozila objavljenom
u "Narodnim novinama" br. 97 od 19. rujna 1997. te se daje

## **ISPRAVAK**

### **PRAVILNIKA O IZMJENAMA I DOPUNAMA PRAVILNIKA O UTVRĐIVANJU VISINE I NAČINA PLAĆANJA NAKNADA ZA POKRIĆE TROŠKOVA U POSTUPKU HOMOLOGACIJE VOZILA**

U članku 1. stavku 1. umjesto riječi : "članku 3." trebaju stajati riječi:
"članku 5.".

Klasa: 383-01/96-10/8
Urbroj: 558-04/7-97-2
Zagreb, 1. listopada 1997.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

Ostalo, NN 107/1997-1655
## Odluka o izmjeni Odluke o osnivanju Nacionalnog povjerenstva za provedbu Konvencije o zabrani razvijanja, proizvodnje, gomilanja i korištenja kemijskog oružja i o njegovu uništenju

### NN 108/1997 (17.10.1997.), Odluka o izmjeni Odluke o osnivanju Nacionalnog povjerenstva za provedbu Konvencije o zabrani razvijanja, proizvodnje, gomilanja i korištenja kemijskog oružja i o njegovu uništenju

# **VLADA REPUBLIKE HRVATSKE**

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94) i članaka 35. i 36.
Zakona o sklapanju i izvršavanju međunarodnih ugovora ("Narodne novine",
broj 28/96), a u svezi članka 7. Konvencije o zabrani razvijanja, proizvodnje,
gomilanja i korištenja kemijskog oružja i o njegovu uništenju (Narodne
novine - Međunarodni ugovori, broj 4/95), Vlada Republike Hrvatske je na
sjednici održanoj 16. listopada 1997. godine donijela

## **ODLUKU**

### **O IZMJENI ODLUKE O OSNIVANJU NACIONALNOG POVJERENSTVA ZA PROVEDBU KONVENCIJE O ZABRANI RAZVIJANJA, PROIZVODNJE, GOMILANJA I KORIŠTENJA KEMIJSKOG ORUŽJA I O NJEGOVU UNIŠTENJU**

I.

U Odluci o osnivanju Nacionalnog povjerenstva za provedbu Konvencije
o zabrani razvijanja, proizvodnje, gomilanja i korištenja kemijskog oružja
i o njegovu uništenju ("Narodne novine", broj 65/97), u točki II. stavku
1. alineja 1. mijenja se i glasi:

- "dr. Ana Marija Bešker, veleposlanica u Ministarstvu vanjskih poslova,
predsjednica Nacionalnog povjerenstva".

II.

Ova Odluka stupa na snagu danom donošenja i objavit će se u "Narodnim
novinama".

Klasa: 018-05/94-01/12
Urbroj: 5030114-97-4
Zagreb, 16. listopada 1997.

Predsjednik
**mr. Borislav Škegro,** v. r.

Odluka, NN 108/1997-1656
## Odluka o visini novčane naknade za nezaposlenu osobu

### NN 108/1997 (17.10.1997.), Odluka o visini novčane naknade za nezaposlenu osobu

# **MINISTARSTVO RADA I SOCIJALNE SKRBI**

Na temelju članka 22. stavka 2. Zakona o zapošljavanju ("Narodne novine",
br. 59/96) ministar rada i socijalne skrbi uz suglasnost ministra financija
donosi

## **ODLUKU**

### **O VISINI NOVČANE NAKNADE ZA NEZAPOSLENU OSOBU**

I.

Najniža novčana naknada utvrđuje se u iznosu 465,80 kuna mjesečno.

II.

Najviša novčana naknada utvrđuje se u iznosu od 900,00 kuna mjesečno.

III.

Stavlja se izvan snage Odluka o visini novčane naknade za nezaposlenu
osobu ("Narodne novine", br. 74/97) s danom primjene ove Odluke.

IV.

Ova Odluka stupa na snagu danom objave u "Narodnim novinama", a primjenjuje
se od 1. kolovoza 1997. godine.

Klasa: 102-02/97-01/09
Urbroj: 524-03/1-97-10
Zagreb, 18. kolovoza 1997.

Ministar rada i socijalne skrbi
**Joso Škara,** v. r.
Ministar financija
**Božo Prka,** v. r.

Odluka, NN 108/1997-1658
## Zakon o izmjenama i dopunama Zakona o zdravstvenom osiguranju

### NN 109/1997 (20.10.1997.), Zakon o izmjenama i dopunama Zakona o zdravstvenom osiguranju

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O ZDRAVSTVENOM OSIGURANJU**

Proglašavam Zakon o izmjenama i dopunama Zakona o zdravstvenom osiguranju,
koji je donio Zastupnički dom Sabora Republike Hrvatske na sjednici 3.
listopada 1997.

Broj: 081-97-1612/1
Zagreb, 10. listopada 1997.

Predsjednik
Republike Hrvatske
**dr. Franjo Tuđman,** v. r.

---

## **ZAKON**

### **O IZMJENAMA I DOPUNAMA ZAKONA O ZDRAVSTVENOM OSIGURANJU**

Članak 1.

U Zakonu o zdravstvenom osiguranju ("Narodne novine", broj 1/97. - pročišćeni
tekst) u članku 25. stavku 2. riječi: "u visini iznosa od tri najniže plaće
koju utvrđuje Vlada Republike Hrvatske" zamjenjuje se riječima: "najmanje
u visini najnižeg iznosa propisanog Zakonom o izvršavanju državnog proračuna.",
a riječi: "7., 8. i 9." brišu se.

Iza stavka 2. dodaju se novi stavci 3. i 4. koji glase:

"Korisnicima prava na nadoknadu plaće za vrijeme korištenja porodiljnog
dopusta od šestog mjeseca do jedne godine života djeteta, posvojiteljskog
dopusta i skraćenog radnog vremena do jedne godine života djeteta nadoknada
plaće određuje se od osnovice utvrđene odredbom članka 33. Zakona o zdravstvenom
osiguranju, s tim da tako određena nadoknada ne može biti viša od najvišeg
iznosa nadoknade plaće utvrđenog Zakonom o izvršenju državnog proračuna."

Vlada Republike Hrvatske može povećavati najniži i najviši iznos nadoknade
iz stavka 2. i 3. ovoga članka, uzimajući u obzir kretanje troškova života
i ovisno o osiguranim sredstvima u državnom proračunu."

U dosadašnjem stavku 3. koji postaje stavak 5. iza riječi: "stavka 2."
dodaju se riječi: "i 3.".

Članak 2.

U članku 34. stavku 2. točka 3. mijenja se i glasi:

"3. Za vrijeme korištenja obveznog porodiljnog dopusta,".

Članak 3.

Do donošenja Zakona o izmjeni i dopuni Zakona o izvršavanju Državnog
proračuna Republike Hrvatske za 1997. godinu najniži iznos nadoknade plaće
iz članka 1. ovoga Zakona iznosi 1.540,00 kuna, a najviši iznos nadoknade
plaće iznosi 2.400,00 kuna.

Članak 4.

Ovaj Zakona stupa na snagu danom objave u "Narodnim novinama".

Klasa: 500-01/93-01/04
Zagreb, 3. listopada 1997.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 109/1997-1663
## Zakon o izmjeni i dopuni Zakona o izvršavanju državnog proračuna Republike Hrvatske za 1997. godinu

### NN 109/1997 (20.10.1997.), Zakon o izmjeni i dopuni Zakona o izvršavanju državnog proračuna Republike Hrvatske za 1997. godinu

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENI I DOPUNI ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 1997. GODINU**

Proglašavam Zakon o izmjeni i dopuni Zakona o izvršavanju Državnog proračuna
Republike Hrvatske za 1997. godinu, koji je donio Zastupnički dom Sabora
Republike Hrvatske na sjednici 3. listopada 1997.

Broj: 081-97-1613/1
Zagreb, 10. listopada 1997.

Predsjednik
Republike Hrvatske
**dr. Franjo Tuđman,** v. r.

---

## **ZAKON**

### **O IZMJENI I DOPUNI ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 1997. GODINU**

Članak 1.

U Zakonu o izvršavanju Državnog proračuna Republike Hrvatske za 1997.
godinu ("Narodne novine", broj 111/96.) članak 30. stavak 1. mijenja se
i glasi:

"Nadoknada plaće za vrijeme korištenja porodnog dopusta od šestog mjeseca
do jedne godine života djeteta, posvojiteljskog dopusta i skraćenog radnog
vremena do jedne godine života djeteta iznosi od 1.540,00 kuna do najviše
2.400,00 kuna, ovisno o prosječnom iznosu plaće koja je korisniku isplaćena
u posljednjih šest mjeseci prije korištenja prava na porodni dopust.".

Iza stavka 1. dodaje se novi stavak 2. koji glasi:

"Nadoknadu plaće za vrijeme korištenja porodnog dopusta od jedne do
tri godine života djeteta, posvojiteljskog dopusta, skraćenog radnog vremena
od jedne do tri godine života djeteta, dopusta iz članka 57. Zakona o radu,
te novčana naknada za vrijeme korištenja porodnog dopusta nezaposlene majke
iznosi 1.540,00 kuna. Ta svota je osnovica za obračun nadoknade plaće za
vrijeme stanke za dojenje djeteta iz članka 60. Zakona o radu.".

U dosadašnjem stavku 2. koji postaje stavak 3. iza riječi: "iz stavka
1." dodaju se riječi: "i 2".

Članak 2.

Ovaj Zakon stupa na snagu danom objave u "Narodnim novinama".

Klasa: 400-06/96-01/08
Zagreb, 3. listopada 1997.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 109/1997-1664
## Rješenje o razrješenju dr. Ivana Legca pomoćnika ministra pomorstva, prometa i veza

### NN 109/1997 (20.10.1997.), Rješenje o razrješenju dr. Ivana Legca pomoćnika ministra pomorstva, prometa i veza

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 16. listopada 1997. godine
donijela

## **RJEŠENJE**

### **O RAZRJEŠENJU POMOĆNIKA MINISTRA POMORSTVA, PROMETA I VEZA**

Razrješuje se dr. IVAN LEGAC položaja pomoćnika ministra pomorstva,
prometa i veza.

Klasa: 080-02/97-02/64
Urbroj: 50304/2-97-01
Zagreb, 16. listopada 1997.

Potpredsjednik
**mr. Borislav Škegro,** v. r.

Rješenje, NN 109/1997-1665
## Rješenje o imenovanju Željka Vivode pomoćnikom ministra pomorstva, prometa i veza

### NN 109/1997 (20.10.1997.), Rješenje o imenovanju Željka Vivode pomoćnikom ministra pomorstva, prometa i veza

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 16. listopada 1997. godine
donijela

## **RJEŠENJE**

### **O IMENOVANJU POMOĆNIKA MINISTRA POMORSTVA, PROMETA I VEZA**

Imenuje se ŽELJKO VIVODA pomoćnikom ministra pomorstva, prometa i veza.

Klasa: 080-02/97-405/47
Urbroj: 50304/2-97-01
Zagreb, 16. listopada 1997.

Potpredsjednik
**mr. Borislav Škegro,** v. r.

Rješenje, NN 109/1997-1666
## Rješenje o imenovanju predsjednika i članova Upravnog vijeća Hrvatskog zavoda za toksikologiju

### NN 109/1997 (20.10.1997.), Rješenje o imenovanju predsjednika i članova Upravnog vijeća Hrvatskog zavoda za toksikologiju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 49.
stavka 4. Zakona o zdravstvenoj zaštiti ("Narodne novine", broj 1/97 -
pročišćeni tekst) i članka 8. stavka 4. Uredbe o osnivanju Hrvatskog zavoda
za toksikologiju ("Narodne novine", broj 101/97), Vlada Republike Hrvatske
je na sjednici održanoj 16. listopada 1997. godine donijela

## **RJEŠENJE**

### **O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA TOKSIKOLOGIJU**

1. Imenuje se prim. dr. sc. MIROSLAV GLUHINIĆ predsjednikom Upravnog
vijeća Hrvatskog zavoda za toksikologiju.

2. Za članove Upravnog vijeća Hrvatskog zavoda za toksikologiju, u ime
osnivača, imenuju se:

- dr. ANTE KUTLE

- dr. DAMIR SUBAŠIĆ

- IVANA HALLE

- DRAŽEN FRANOLIĆ.

Klasa: 080-02/97-05/45
Urbroj: 50304/2-97-01
Zagreb, 16. listopada 1997.

Potpredsjednik
**mr. Borislav Škegro,** v. r.

Rješenje, NN 109/1997-1667
## Rješenje o izdavanju dozvole za obavljanje poslova s vrijednosnim papirima trgovačkom društvu AUCTOR d.o.o., Zagreb

### NN 111/1997 (22.10.1997.), Rješenje o izdavanju dozvole za obavljanje poslova s vrijednosnim papirima trgovačkom društvu AUCTOR d.o.o., Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("NN" br. 107/95., dalje: Zakon), Komisija za vrijednosne
papire Republike Hrvatske (dalje: Komisija), temeljem zahtjeva trgovačkog
društva AUCTOR d.o.o. za poslovanje vrijednosnim papirima i investicijsko
savjetovanje, Zagreb, Palmotićeva 2 (dalje: Društvo), podnesenog dana 24.
srpnja 1997. godine, kojim se traži izdavanje dozvole za obavljanje poslova
s vrijednosnim papirima iz članka 26. stavak 1. toč. 1. i 7. Zakona, na
sjednici održanoj dana 9. listopada 1997. godine, donijela je slijedeće

## **RJEŠENJE**

1. Trgovačkom društvu AUCTOR d.o.o. za poslovanje vrijednosnim papirima
i investicijsko savjetovanje, Zagreb, Palmotićeva 2, izdaje se dozvola
za obavljanje poslova s vrijednosnim papirima iz članka 26. stavak 1. toč.
1. i 7. Zakona i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun),*

*2. investicijsko savjetovanje,*

2. Dozvola za obavljanje poslova s vrijednosnim papirima iz članka 26.
stavak 1. toč. 1. Zakona, vrijedi od dana izdavanja, a izdaje se na neodređeno
vremensko razdoblje.

3. Dozvola za obavljanje poslova s vrijednosnim papirima iz članka 26.
stavak 1. toč. 7. Zakona, vrijedi od dana izdavanja, a izdaje se na određeno
vremensko razdoblje, zaključno s danom kojim Komisija otpočne sa izdavanjem
dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 17 (sedamnaest), s danom upisa 9.
listopada 1997. godine.

5. Ovo rješenje objavljuje se u "Narodnim novinama".

Klasa: UP/I-450-08/97-01/63
Urbroj: 567-01/97-6
Zagreb, 9. listopada 1997.

Predsjednik Komisije
**Ivica Smiljan,** v. r.

Rješenje, NN 111/1997-1674
## Rješenje o izdavanju dozvole za obavljanje poslova s vrijednosnim papirima trgovačkom društvu BON d.o.o., Varaždin

### NN 111/1997 (22.10.1997.), Rješenje o izdavanju dozvole za obavljanje poslova s vrijednosnim papirima trgovačkom društvu BON d.o.o., Varaždin

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("NN" br. 107/95., dalje: Zakon), Komisija za vrijednosne
papire Republike Hrvatske (dalje: Komisija), temeljem zahtjeva trgovačkog
društva BON d.o.o. Varaždin, Jurja Habdelića 4 (dalje: Društvo), podnesenog
dana 10. rujna 1997. godine, kojim se traži izdavanje dozvole za obavljanje
poslova s vrijednosnim papirima iz članka 26. stavak 1. toč. 1.-4., 7.
i 8. Zakona, na sjednici održanoj dana 9. listopada 1997. godine, donijela
je slijedeće

## **RJEŠENJE**

1. Trgovačkom društvu BON d.o.o. Varaždin, Jurja Habdelića 4, izdaje
se dozvola za obavljanje poslova s vrijednosnim papirima iz članka 26.
stavak 1. toč. 1.-4., 7. i 8. Zakona i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun),*

*2. trgovina u spekulacijske svrhe - kupnja i prodaja vrijednosnih
papira u svoje ime i za svoj račun,*

*3. poslovi posebne burzovne trgovine,*

*4. upravljanje portfeljem vrijednosnih papira za račun klijenta,*

*5. investicijsko savjetovanje,*

*6. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1.-3. i 8. Zakona, vrijedi od dana izdavanja, a izdaje se
na određeno vremensko razdoblje, do datuma upisa temeljnog kapitala Društva
u trgovački registar sukladno odredbama članaka 29. Zakona ili zaključno
s 1. siječnja 1999. godine.

3. Dozvola za obavljanje poslova s vrijednosnim papirima iz članka 26.
stavak 1. toč. 7. Zakona, vrijedi od dana izdavanja, a izdaje se na određeno
vremensko razdoblje, zaključno s danom kojim Komisija otpočne sa izdavanjem
dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 18 (osamnaest), s danom upisa 8.
listopada 1997. godine.

5. Ovo rješenje objavljuje se u "Narodnim novinama".

Klasa: UP/I-450-08/97-01/111
Urbroj: 567-01/97-7
Zagreb, 9. listopada 1997.

Predsjednik Komisije
**Ivica Smiljan,** v. r.

Ostalo, NN 111/1997-1675
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Nenadu Pavletiću iz Zagreba

### NN 111/1997 (22.10.1997.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Nenadu Pavletiću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11., te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95., dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Nenada Pavletića iz Zagreba,
Varićakova 22, JMBG: 2306967330026, podnesenog dana 24. srpnja 1997. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 9. rujna 1997. godine,
donijela je slijedeće

## **RJEŠENJE**

1. Nenadu Pavletiću iz Zagreba, Varićakova 22, JMBG: 2306967330026,
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 9. listopada 1998. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 26 (dvadesetšest), s danom upisa
9. listopada 1997. godine.

4. Ovo rješenje objavljuje se u "Narodnim novinama".

Klasa: UP/I-450-08/97-01/134
Urbroj: 567-01/97-2
Zagreb, 9. listopada 1997.

Predsjednik Komisije
**Ivica Smiljan,** v. r.

Rješenje, NN 111/1997-1676
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marijanu Paliću iz Zagreba

### NN 111/1997 (22.10.1997.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marijanu Paliću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Marijana Palića iz Zagreba,
Kozarčeva 11, JMBG: 0302967330155, podnesenog dana 24. srpnja 1997. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 9. rujna 1997. godine,
donijela je slijedeće

## **RJEŠENJE**

1. Marijanu Paliću iz Zagreba, Kozarčeva 11, JMBG: 0302967330155, izdaje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 9. listopada 1998. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 27 (dvadesetsedam), s danom upisa
9. listopada 1997. godine.

4. Ovo rješenje objavljuje se u "Narodnim novinama".

Klasa: UP/I 450-08/97-01/135
Urbroj: 567-01/97-2
Zagreb, 9. listopada 1997.

Predsjednik Komisije
**Ivica Smiljan,** v. r.

Rješenje, NN 111/1997-1677
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Branki Čempuh iz Zagreba

### NN 111/1997 (22.10.1997.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Branki Čempuh iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Branke Čempuh iz Zagreba,
Ulica grada Mainza 23, JMBG: 2505950335078, podnesenog dana 24. srpnja
1997. godine, za izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 9. rujna
1997. godine, donijela je slijedeće

## **RJEŠENJE**

1. Branki Čempuh iz Zagreba, Ulica grada Mainza 23, JMBG: 2505950335078,
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 9. listopada 1998. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 28 (dvadesetosam), s danom upisa
9. listopada 1997. godine.

4. Ovo rješenje objavljuje se u "Narodnim novinama".

Klasa: UP/I 450-08/97-01/136
Urbroj: 567-01/97-2
Zagreb, 9. listopada 1997.

Predsjednik Komisije
**Ivica Smiljan,** v. r.

Ostalo, NN 111/1997-1678
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Draženu Ostroški iz Varaždina

### NN 111/1997 (22.10.1997.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Draženu Ostroški iz Varaždina

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Ostroški Dražena iz Varaždina,
Zagrebačka 180, JMBG: 2806960320044, podnesenog dana 10. rujna 1997. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 9. rujna 1997. godine,
donijela je slijedeće

## **RJEŠENJE**

1. Ostroški Draženu iz Varaždina, Zagrebačka 180, JMBG: 2806960320044,
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 9. listopada 1998. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 29 (dvadesetdevet), s danom upisa
9. listopada 1997. godine.

4. Ovo rješenje objavljuje se u "Narodnim novinama".

Klasa: UP/I 450-08/97-01/160
Urbroj: 567-01/97-2
Zagreb, 9. listopada 1997.

Predsjednik Komisije
**Ivica Smiljan,** v. r.

Rješenje, NN 111/1997-1679
## Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu AURUM OSIGURANJE iz Zagreba

### NN 111/1997 (22.10.1997.), Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu AURUM OSIGURANJE iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 19. stavka
2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva dioničkog društva AURUM OSIGURANJE,
Zagreb, Hribarov prilaz 6a, za odobrenje skraćenog prospekta o izdavanju
treće emisije dionica privatnim izdanjem, na svojoj sjednici održanoj dne
9. listopada 1997. donijela je slijedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU VRIJEDNOSNIH PAPIRA PRIVATNIM IZDANJEM**

1. Dioničkom društvu AURUM OSIGURANJE, Zagreb, Hribarov prilaz 6a, odobrava
se skraćeni prospekt o izdavanju 3.684 redovnih dionica na ime privatnim
izdanjem, serije C, u ukupnom iznosu 13.630.800,00 kuna, nominalne vrijednosti
3.700,00 kuna po dionici.

2. Ova odluka će biti objavljena u "Narodnim novinama".

Klasa: UP/I-450-08/97-01/157
Urbroj: 567-01/97-2
Zagreb, 9. listopada 1997.

Predsjednik Komisije
**Ivica Smiljan,** v. r.

Ostalo, NN 111/1997-1680
## Rješenje o odobrenju prospekta o izdavanju vrijednosnih papira javnom ponudom dioničkom društvu SISAČKA BANKA d.d. iz Siska

### NN 111/1997 (22.10.1997.), Rješenje o odobrenju prospekta o izdavanju vrijednosnih papira javnom ponudom dioničkom društvu SISAČKA BANKA d.d. iz Siska

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva dioničkog društva SISAČKA BANKA d.d.,
Sisak, Trg Ljudevita Posavskog 1, za odobrenje prospekta o izdavanju treće
emisije dionica javnom ponudom, na sjednici održanoj dne 9. rujna 1997.
donijela je slijedeće

## **RJEŠENJE**

### **O ODOBRENJU PROSPEKTA O IZDAVANJU VRIJEDNOSNIH PAPIRA JAVNOM PONUDOM**

1. Dioničkom društvu SISAČKA BANKA d.d., Sisak, Trg Ljudevita Posavskog
1, odobrava se prospekt o izdavanju treće emisije dionica javnom ponudom,
ukupne vrijednosti 16.800.000,00 kuna, nominalne vrijednosti 400,00 kuna
po dionici.

2. Ovo rješenje objavit će se u "Narodnim novinama".

Klasa: UP/I-450-08/97-01/161
Urbroj: 567-01/97-2
Zagreb, 9. listopada 1997.

Predsjednik Komisije
**Ivica Smiljan,** v. r.

Ostalo, NN 111/1997-1681
## Odluka o postavljenju Luke Meštrovića izvanrednog i opunomoćenog veleposlanika Republike Hrvatske u Saveznoj Republici Brazil, i za izvanrednog i opunomoćenog veleposlanika Republike Hrvatske u Republ

### NN 112/1997 (24.10.1997.), Odluka o postavljenju Luke Meštrovića izvanrednog i opunomoćenog veleposlanika Republike Hrvatske u Saveznoj Republici Brazil, i za izvanrednog i opunomoćenog veleposlanika Republike Hrvatske u Republ

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam LUKU MEŠTROVIĆA izvanrednog i opunomoćenog veleposlanika
Republike Hrvatske u Saveznoj Republici Brazil, i za izvanrednog i opunomoćenog
veleposlanika Republike Hrvatske u Republici Venezueli, sa sjedištem u
Braziliji.

Ova Odluka stupa na snagu danom donošenja.

Broj: 081-97-1670/1
Zagreb, 17. listopada 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 112/1997-1682
## Uredba o početku rada županijskih uprava za ceste i društava kapitala iz Zakona o javnim cestama

### NN 112/1997 (24.10.1997.), Uredba o početku rada županijskih uprava za ceste i društava kapitala iz Zakona o javnim cestama

# **VLADA REPUBLIKE HRVATSKE**

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Zastupničkog doma Sabora Republike
Hrvatske ("Narodne novine", broj 104/97), Vlada Republike Hrvatske je na
sjednici održanoj 23. listopada 1997. godine donijela

## **UREDBU**

### **O POČETKU RADA ŽUPANIJSKIH UPRAVA ZA CESTE I DRUŠTAVA KAPITALA IZ ZAKONA O JAVNIM CESTAMA**

Članak 1.

Županijske uprave za ceste iz članka 55. i društva kapitala iz članka
70. stavka 3. Zakona o javnim cestama ("Narodne novine", broj 100/96),
započet će s radom 1. siječnja 1998. godine.

Članak 2.

Do početka rada županijskih uprava za ceste i društava kapitala iz članka
1. ove Uredbe, njihove poslove obavlja i njihovu imovinu i prava, koja
im pripadaju temeljem akta iz članka 70. stavka 3. Zakona o javnim cestama,
koristi Hrvatska uprava za ceste iz članka 44. toga Zakona.

Sredstva iz članka 59. točaka 1., 4., 5., 6. i 7. Zakona o javnim cestama
za vrijeme važenja ove Uredbe uplaćuju se na račun Hrvatske uprave za ceste,
uz mjesečno izvješće Ministarstvu financija o utrošku.

Članak 3.

Odredbe članka 18. Zakona glede ustupanja radova održavanja javnih cesta
ne primjenjuju se za vrijeme važenja ove Uredbe.

Članak 4.

Danom stupanja na snagu ove Uredbe prestaje važiti Uredba o početku
rada županijskih uprava za ceste i društava kapitala iz Zakona o javnim
cestama ("Narodne novine", broj 56/97).

Članak 5.

Ova Uredba stupa na snagu danom objave u "Narodnim novinama".

Klasa: 340-03/97-01/05
Urbroj: 5030116-97-5
Zagreb, 23. listopada 1997.

Predsjednik
**mr. Zlatko Mateša,** v. r.

Uredba, NN 112/1997-1683
## Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Carinske tarife

### NN 112/1997 (24.10.1997.), Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Carinske tarife

# VLADA REPUBLIKE HRVATSKE

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 23. listopada
1997. godine donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH PROIZVODA IZ DODATKA A CARINSKE TARIFE**

I.

Visina svote carine po mjernoj jedinici pri uvozu poljoprivrednih proizvoda
iz ovih tarifnih oznaka iz Dodatka A Carinske tarife, mijenja se i iznosi:

```
Tarifni broj Tarifna            Naziv                   Mjerna          Svota carine u
Carinske     oznaka                                     jedinica        kunama po
tarife                                                                  mjernoj jedinici
08.05                     Agrumi, svježi ili suhi

             0805.20      -mandarine (uključujući         kg            1.20
                          tangirske i satsumas
                          mandarine); hibridi
                          agruma (klementina,
                          vilking i sl.)
```

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97 i 101/97), za tarifne
oznake navedene u ovoj Odluci.

III.

Ova Odluka stupa na snagu trećeg dana od dana objave u "Narodnim novinama".

Klasa: 413-01/96-03/02
Urbroj: 5030116-97-25
Zagreb, 23. listopada 1997.

Predsjednik
**mr. Zlatko Mateša,** v. r.

Odluka, NN 112/1997-1684
## Odluka o raspuštanju Općinskog vijeća Općine Nerežišća

### NN 112/1997 (24.10.1997.), Odluka o raspuštanju Općinskog vijeća Općine Nerežišća

# VLADA REPUBLIKE HRVATSKE

Na temelju članka 81. stavka 1. točke 2. Zakona o lokalnoj samoupravi
i upravi ("Narodne novine", br. 90/92, 94/93 i 117/93) i članka 23. stavka
3. Zakona o Vladi Republike Hrvatske ("Narodne novine", br. 41/90, 8/91,
14/91, 53A/91, 9/92, 55/92 i 29/94), Vlada Republike Hrvatske je na sjednici
održanoj 23. listopada 1997. godine, donijela

## **ODLUKU**

### **O RASPUŠTANJU OPĆINSKOG VIJEĆA OPĆINE NEREŽIŠĆA**

I.

Raspušta se Općinsko vijeće Općine Nerežišća, a vijećnicima Općinskog
vijeća prestaje mandat.

II.

Vlada Republike Hrvatske imenovat će posebnim rješenjem povjerenika
Vlade Republike Hrvatske u Općini Nerežišća.

III.

Povjerenik Vlade preuzima sve ovlasti Općinskog vijeća, općinskog načelnika
i Općinskog poglavarstva Općine Nerežišća.

IV.

Danom stupanja na dužnost povjerenika Vlade Republike Hrvatske prestaje
dužnost općinskom načelniku i Općinskom poglavarstvu.

V.

Povjerenik Vlade odgovara za svoj rad i djelovanje Vladi Republike Hrvatske
i Ministarstvu uprave.

VI.

Povjerenik Vlade podnosi izvješće o svom radu i djelovanju Vladi Republike
Hrvatske putem Ministarstva uprave.

VII.

Sredstva za rad povjerenika Vlade osiguravaju se u općinskom proračunu.

VIII.

Ova Odluka stupa na snagu danom objave u "Narodnim novinama".

Klasa: 015-01/97-01/05
Urbroj: 5030107-97-13
Zagreb, 23. listopada 1997.

Predsjednik
**mr. Zlatko Mateša,** v. r.

Odluka, NN 112/1997-1685
## Odluka o raspuštanju Općinskog vijeća Općine Gradac

### NN 112/1997 (24.10.1997.), Odluka o raspuštanju Općinskog vijeća Općine Gradac

# VLADA REPUBLIKE HRVATSKE

Na temelju članka 81. stavka 1. točke 2. Zakona o lokalnoj samoupravi
i upravi ("Narodne novine", br. 90/92, 94/93 i 117/93) i članka 23. stavka
3. Zakona o Vladi Republike Hrvatske ("Narodne novine", br. 41/90, 8/91,
14/91, 14/91, 53A/91, 9/92, 55/92 i 29/94), Vlada Republike Hrvatske je
na sjednici održanoj 23. listopada 1997. godine, donijela

## **ODLUKU**

### **O RASPUŠTANJU OPĆINSKOG VIJEĆA OPĆINE GRADAC**

I.

Raspušta se Općinsko vijeće Općine Gradac, a vijećnicima Općinskog vijeća
prestaje mandat.

II.

Vlada Republike Hrvatske imenovat će posebnim rješenjem povjerenika
Vlade Republike Hrvatske u Općini Gradac.

III.

Povjerenik Vlade preuzima sve ovlasti Općinskog vijeća, općinskog načelnika
i Općinskog poglavarstva Općine Gradac.

IV.

Danom stupanja na dužnost povjerenika Vlade Republike Hrvatske prestaje
dužnost općinskom načelniku i Općinskom poglavarstvu.

V.

Povjerenik Vlade odgovara za svoj rad i djelovanje Vladi Republike Hrvatske
i Ministarstvu uprave.

VI.

Povjerenik Vlade podnosi izvješće o svom radu i djelovanju Vladi Republike
Hrvatske putem Ministarstva uprave.

VII.

Sredstva za rad povjerenika Vlade osiguravaju se u općinskom proračunu.

VIII.

Ova Odluka stupa na snagu danom objave u "Narodnim novinama".

Klasa: 015-01/97-01/05
Urbroj: 5030107-97-9
Zagreb, 23. listopada 1997.

Predsjednik
**mr. Zlatko Mateša,** v. r.

Odluka, NN 112/1997-1686
## Naredba o visini troškova postupka priznavanja novostvorene sorte odnosno odobravanja uvođenja u proizvodnju strane sorte poljoprivrednog bilja

### NN 112/1997 (24.10.1997.), Naredba o visini troškova postupka priznavanja novostvorene sorte odnosno odobravanja uvođenja u proizvodnju strane sorte poljoprivrednog bilja

# **MINISTARSTVO POLJOPRIVREDE I ŠUMARSTVA**

Na temelju članka 35. stavka 5. Zakona o priznavanju novostvorenih,
odobravanju uvođenja u proizvodnju stranih i zaštiti sorti poljoprivrednog
i šumskog bilja ("Narodne novine", br. 53/91, 26/93 i 29/94), ministar
poljoprivrede i šumarstva donosi

## **NAREDBU**

### **O VISINI TROŠKOVA POSTUPKA PRIZNAVANJA NOVOSTVORENE SORTE ODNOSNO ODOBRAVANJA UVOĐENJA U PROIZVODNJU STRANE SORTE POLJOPRIVREDNOG BILJA**

I.

Ovom se Naredbom određuje visina troškova ispitivanja sorti u pokusnom
polju odnosno laboratoriju u postupku priznavanja novostvorene sorte i
odobravanja uvođenja u proizvodnju strane sorte poljoprivrednog bilja roda
1997/1998. godine.

II.

Visina troškova za provedbu postupka priznavanja novostvorene sorte
i odobravanja uvođenja u proizvodnju strane sorte poljoprivrednog bilja
po kulturama odnosno grupi kultura iznosi:

**KN PO SORTI**

1. godina 2. godina 3. godina

1. za ozimu i jaru pšenicu 2.600,00 2,600,00 3.500,00

2. za ozimi i jari ječam 2.000,00 2.600,00 2.600,00

3. za jaru zob, triticale i raž 2.000,00 2.000,00 2.600,00

Za svaku godinu ispitivanja

**KN PO SORTI**

1. za kukuruz i krmne kulture 2.590,00

2. za šećernu rupu, soju, uljanu repicu,
suncokret, duhan i krumpir 2.960,00

3. za povrće 2.220,00

III.

Iznos troškova iz točke II. ove Naredbe podnositelj zahtjeva uplaćuje
na žiro-račun Ministarstva poljoprivrede i šumarstva s naznakom "Troškovi
priznavanja i odobravanja sorti poljoprivrednog bilja".

IV.

Ova Naredba stupa na snagu danom objave u "Narodnim novinama".

Klasa: 320-11/97-01/60
Urbroj: 525-02-97-01
Zagreb, 16. listopada 1997.

Ministar
**mr. Zlatko Dominiković,** v. r.

Naredba, NN 112/1997-1688
## Naputak o visini naknade za obvezno utvrđivanje trgovačkih kategorija i klasa svinjskih trupova i polovica

### NN 112/1997 (24.10.1997.), Naputak o visini naknade za obvezno utvrđivanje trgovačkih kategorija i klasa svinjskih trupova i polovica

# DRŽAVNI ZAVOD ZA NORMIZACIJU I MJERITELJSTVO

Temeljem članka 31. stavak 3. Zakona o normizaciji ("Narodne novine"
br. 55/96), ravnatelj Državnog zavoda za normizaciju i mjeriteljstvo donosi

## **NAPUTAK**

### **O VISINI NAKNADE ZA OBVEZNO UTVRĐIVANJE TRGOVAČKIH KATEGORIJA I KLASA SVINJSKIH TRUPOVA I POLOVICA**

1 Ovim Naputkom utvrđuju se visine naknada za utvrđivanje trgovačkih
kategorija i klasa svinjskih trupova i polovica prema odredbama Pravilnika
o utvrđivanju trgovačkih kategorija i klasa svinjskih trupova i polovica
("Narodne novine" br. 79/95, 16/96).

2. Naknade za klaonice sa stalnim klasifikatorima na liniji klanja su:

- preko 101 komada dnevno 6 kn po komadu

- od 51 do 100 komada dnevno 11 kn po komadu

- od 21 do 50 komada dnevno 14 kn po komadu

- do 20 komada dnevno 20 kn po komadu

3. Naknade za klaonice kod kojih klasifikator dolazi po pozivu su:

- preko 101 komada dnevno 6 kn po komadu

- od 51 do 100 komada dnevno 11 kn po komadu

- od 21 do 50 komada dnevno 14 kn po komadu

- od 16 do 20 komada dnevno 20 kn po komadu

- od 6 do 15 komada dnevno 25 kn po komadu

4. Podnositelj zahtjeva za dolazak klasifikatora u klaonicu snosi putne
troškove klasifikatora.

5. Ovaj naputak stupa na snagu osmog dana od dana objave u "Narodnim
novinama".

Klasa: 383-01/96-03/10
Urbroj: 558-02/6-97-7
Zagreb, 16. listopada 1997.

Ravnatelj:
**dr. sc. Jakša Topić, dipl. ing.,** v. r.

Naputak, NN 112/1997-1692
## Odluka o ispravku odluka o dodjeli odlikovanja

### NN 112/1997 (24.10.1997.), Odluka o ispravku odluka o dodjeli odlikovanja

# USTAVNI SUD REPUBLIKE HRVATSKE

Na temelju članka 98. Ustava Republike Hrvatske i članka 2. stavka 1.,
Zakona o odlikovanjima i priznanjima Republike Hrvatske ("Narodne novine",
broj 20/95), donosim

## **ODLUKU**

### **O ISPRAVKU ODLUKA O DODJELI ODLIKOVANJA**

*I. U **Odluci o dodjeli Reda hrvatskog trolista***

*br. 01-051-96-15-6/1 od 28. svibnja 1996 god.*

1. pod rednim brojem 285.

umjesto

"dr. Davor Lasić, Stano" treba stajati "dr. Davor Lasić, pok. Stojana".

*II. U **Odluci o dodjeli Reda hrvatskog pletera***

*br. 01-051-97-16-5/1 od 27. svibnja 1997. god.*

1. pod rednim brojem 108.

umjesto

"dipl. pravnik Stjepan Damić" treba stajati "dipl. pravnik Stjepan Damiš,
Franjo".

2. pod rednim broje 229.

umjesto

"Ljubica Kemfelja" treba stajati "Ljubica Kemfelja-Zentner".

Broj: 01-051-97-21-6/1
Zagreb, 16. listopada 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 112/1997-1695
## Rješenje o razrješenju Željka Lalića položaja pomoćnika ministra gospodarstva

### NN 113/1997 (28.10.1997.), Rješenje o razrješenju Željka Lalića položaja pomoćnika ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine," br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 23. listopada 1997. godine
donijela

## **RJEŠENJE**

### **O RAZRJEŠENJU POMOĆNIKA MINISTRA GOSPODARSTVA**

Razrješuje se ŽELJKO LALIĆ položaja pomoćnika ministra gospodarstva
s danom 31. listopada 1997., radi odlaska na novu dužnost.

Klasa: 080-02/97-02/66
Urbroj: 50304/2-97-01
Zagreb, 23. listopada 1997.

Predsjednik
**mr. Zlatko Mateša,** v. r.

Rješenje, NN 113/1997-1698
## Rješenje o imenovanju Romana Note pomoćnikom ministra gospodarstva

### NN 113/1997 (28.10.1997.), Rješenje o imenovanju Romana Note pomoćnikom ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 23. listopada 1997. godine
donijela

## **RJEŠENJE**

### **O IMENOVANJU POMOĆNIKA MINISTRA GOSPODARSTVA**

Imenuje se ROMAN NOTA pomoćnikom ministra gospodarstva.

Klasa: 080-02/97-05/51
Urbroj: 50304/2-97-01
Zagreb, 23. listopada 1997.

Predsjednik
**mr. Zlatko Mateša,** v. r.

Rješenje, NN 113/1997-1699
## Rješenje o imenovanju povjerenika Vlade Republike Hrvatske u Općini Gradac

### NN 113/1997 (28.10.1997.), Rješenje o imenovanju povjerenika Vlade Republike Hrvatske u Općini Gradac

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
82. stavka 1. Zakona o lokalnoj samoupravi i upravi ("Narodne novine",
broj 90/92, 94/93 i 117/93), Vlada Republike Hrvatske je na sjednici održanoj
23. listopada 1997. godine donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE U OPĆINI GRADAC**

1. Imenuje se VEDRAN ANTUNOVIĆ povjerenikom Vlade Republike Hrvatske
u Općini Gradac.

2. Povjerenik Vlade dužan je nastupiti danom objave ovog rješenja.

3. Povjerenik Vlade odgovara za svoj rad Vladi Republike Hrvatske.

4. Povjerenik Vlade podnosi izvješće o svom radu Vladi Republike Hrvatske
putem Ministarstva uprave.

5. Ovo rješenje stupa na snagu danom objave u "Narodnim novinama".

Klasa: 080-02/97-05/53
Urbroj: 50304/2-97-01
Zagreb, 23. listopada 1997.

Predsjednik
**mr. Zlatko Mateša,** v. r.

Rješenje, NN 113/1997-1700